b"\n_START_ARTICLE_\nMelle (B\xc3\xa8lgica)\n_START_SECTION_\nHist\xc3\xb2ria\n_START_PARAGRAPH_\nS'han trobat traces d'habitaci\xc3\xb3 que daten dels anys 5000 aC i de l'\xc3\xa8poca gal\xc2\xb7loromana. A l'edat mitjana el territori del futur municipi pertanyia a les ab\xc3\xa0dies gentenques de Sant Pere i Sant Bav\xc3\xb3 que van probablement construir una primera esgl\xc3\xa9sia al segle IX. Un primer esment escrit de Melle data d'una acta del 964 del rei caroling\xc3\xad Lotari I. Al segle X va erigir-se la senyoria de Melle que al segle XIII, per casament, pass\xc3\xa0 als senyors de Schelderode._NEWLINE_Sota l'ocupaci\xc3\xb3 espanyola durant la Guerra dels Vuitanta Anys va ser destru\xc3\xaft per les tropes dels Geuzen,  l'oposici\xc3\xb3 contra el regne del rei Felip II d'Espanya. El 1745, durant la Batalla de Melle els aliats austriacs, anglesos i neerlandesos van combatre les tropes francesos. El darrere senyor feodal va ser Carles Josep Antoni Rodr\xc3\xadguez d'\xc3\x88vora i Vega, nomenat marqu\xc3\xa8s de Rode el 1682 per Carles II de Castella._NEWLINE_Al segle XIX va esdevenir un important centre d'horticultura, per\xc3\xb2 la majoria de les explotacions van urbanitzar-se despr\xc3\xa9s de la segona guerra mundial. El 1837, l'obertura de l'estaci\xc3\xb3 a la l\xc3\xadnia ferrovi\xc3\xa0ria Mechelen-Gant va desenclavar el poble i portar unes petites ind\xc3\xbastries. La import\xc3\xa0ncia estrat\xc3\xa8gica de l'estaci\xc3\xb3 de mercaderies de Merelbeke que es troba parcialment al territori de Melle en feia un objectiu de bombardejos, poc precisos a la primera i segona guerra mundial. El 1977 va annexar el municipi ve\xc3\xaf de Gontrode, despr\xc3\xa9s d'una llarga operaci\xc3\xb3 de fusions de municipis tot arreu B\xc3\xa8lgica._NEWLINE_La proximitat de Gant i les bonnes connexions (autopista, ferrocarril) amb Brussel\xc2\xb7les van contribuir a una urbanitzaci\xc3\xb3 quasi completa de l'antic poble rural. Nom\xc3\xa9s queden dues espais vers, el bosc Aalmoeseneiebos i la reserva natural de Kalverhage."